|  |  |
| --- | --- |
| Številka: | 024-5/2022-3340-9 |
| Datum: | 14. 12. 2023 |

**Zadeva: Zapisnik 7. seje Delovne skupine za trajni dialog z nevladnimi organizacijami v kulturi**

**Pričetek seje:** 14. 12. 2023, 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Tomaž Simetinger
2. Mija Aleš
3. Borut Pelko
4. Inga Remeta
5. Ines Kežman
6. Miha Kelemina, MK
7. Tjaša Pureber, MK

**Ostali prisotni:**

1. Alekzander I. Blatnik, MK

**Opravičeno odsotni:**

1. Petra Hazabent
2. Uroš Veber
3. Sonja Kralj, MK

**Dnevni red:**

1. Potrditev zapisnika 6. seje delovne skupine;
2. Razprava o spremembah Resolucije o Nacionalnem programu za kulturo 22-29;
3. Razprava o predlogu Pravilnika o določitvi kriterijev za status nevladnih organizacij v javnem interesu;
4. Refleksija dela dialoške skupine v letu 2023;
5. Razno (določitev datumov in tem sej v letu 2024 itn.).

**Sklep 1: Člani delovne skupine potrjujejo dnevni red 7. seje Delovne skupine za trajni dialog z nevladnimi organizacijami v kulturi.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 6. seje Delovne skupine za trajni dialog z nevladnimi organizacijami v kulturi.**

**Sklep 2: Člani delovne skupine potrjujejo zapisnik 6. Seje Delovne skupine za trajni dialog z nevladnimi organizacijami v kulturi.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Razprava o spremembah Resolucije o Nacionalnem program za kulturo 22-29**

Tjaša Pureber je uvodoma povzela razloge za spremembe NPK. Izpostavila je predvsem izredne dogodke (drugačen razvoj posledic COVID-19, vojne, podnebna kriza, poplave), ki jih prejšnji NPK ni naslavljal, posledično pa kultura nanje ni bila ustrezno pripravljena. Razložila je, da zaradi tega področje kulture potrebuje nove smernice in vizijo s poudarkom na medsektorskim sodelovanjem. Prav tako je pojasnila, da NPK s strani prejšnjih pripravljavcev nikoli ni dobil akcijskega načrta, zato je bil zdaj ta izdelan. Povedala je, da sta trajnost in zeleni prehod v ospredju kot pomembni izhodišči. Poudarila je medresorsko povezovanje, v pripravi so sodelovala številna ministrstva, upoštevali in realizirali smo mnoge konkretne predloge javnosti. V akcijskem načrtu bo jasno razvidno, kako bodo ostala ministrstva sodelovala pri realizaciji kulturnih vsebin, ukrepi se bodo smiselno povezovali. Trudili smo se, da smo vključili globalne in evropske smernice, prav tako smo pregledali tudi nacionalne strategije.

Mija Aleš je uvodoma pohvalila podrobno pripravljen osnutek. Osredotočila se je na ljubiteljsko kulturo. Povedala je, da je potrebno sklop na strani 30, ki se tiče Javnega sklada za kulturne dejavnosti, dopolniti v smeri, da deluje bolj kot strokovna podpora, manj pa kot organizacijsko sodelovanje na projektih, se pravi, da se usmeri v dejavnosti podporne mreže.

Tjaša Pureber je opozorila, da se ljubiteljska kultura pojavi samostojno kot deležnik, je pa na vsakem področju vsebinsko zajeta s svojimi dejavnostmi.

Tomaž Simetinger je povedal, da ga veseli, da se v dokumentu odpirajo stvari, na katere so opozarjali že zadnja dva NPK-ja. Povedal je, da bi ta dokument bilo zelo dobro brati z Akcijskim načrtom (AN).

Borut Pelko je vprašal, kakšna je časovnica za AN.

Tjaša Pureber je odgovorila, da bosta oba dokumenta šla v javno razpravo predvidoma januarja 2024, saj ju je treba brati skupaj. Dodala je, da bodo pripombe delovne skupine seveda dobrodošle tudi kasneje v času javne razprave.

**Sklep 3: Člani delovne skupine so se seznanili z osnutkom besedila NPK. Do 5.1.2024 lahko podajo konkretne pripombe.**

Sklep je bil soglasno sprejet s 7 glasovi ZA, 0 glasovi PROTI in 0 glasovi VZDRŽAN\_A.

1. **Razprava o predlogu Pravilnika o določitvi kriterijev za status nevladnih organizacij v javnem interesu**

Tomaž Simetinger je povedal, da je dokument dobro pripravljen in predvsem boljše razdelan kot prejšnji. Področje ljubiteljstva v tem pravilniku nič ne izgubi.

Inga Remeta je povedala, da bodo v Asociaciji na podlagi posveta podali do 21. decembra 2023 skupinsko mnenje.

Ines Kežman je povedala, da se ji zdi odlično, da je MK uvedel elektronsko poročanje. Vprašala je, kaj je bilo dorečeno glede dvojnega poročanja.

Miha Kelemina je pojasnil, da je bil takšen predlog podan s strani javnosti, in sprva vključen v predlog, a so po posvetu s pravno službo ugotovili, da poročanje opredeljuje Zakon o nevladnih organizacijah, zato ga v tem Pravilniku ni mogoče intrepretirati drugače od zakona. Dodal je, da se na MK zavedajo, da se pri odločanju o statusu večkrat pojavijo zamude. Čas še dodatno podaljšujejo morebitne dopolnitve. Dodal je, da javna razprava poteka do 21. decembra 2023.

**Sklep 4: Člani delovne skupine so se seznanili z osnutkom besedila pravilnika.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Refleksija dela dialoške skupine v letu 2023**

Tomaž Simetinger je povedal, da je tokrat prvič v zgodovini dela dialoških skupin, da določene tematike rezultirajo v usklajenih dokumentih, čemur so dialoške skupine tudi namenjene.

Ines Kežman je poudarila, da se NVO končno počutijo upoštevani in slišani. Zahvalila se je, da je skupina končno res dialoška.

Tjaša Pureber je povedala, da je vesela, da so bili praktično vsi sklepi, ki smo jih zapisali na dialoških skupinah, tudi izvedeni.

Borut Pelko je vprašal, da so dobili informacijo, da je ogroženo financiranje opreme in prostorov za ljubiteljsko kulturo in da bo prišlo do novelacije Zakona o zagotavljanju sredstev za nekatere nujne programe v kulturi.

Miha Kelemina je povedal, da novela zakona ni v načrtu.

1. **Razno**

Tjaša Pureber je predlagala, da bi imeli šest sej - vnaprej bi določili štiri datume, dva datuma bi naknadno določili po potrebi kot izredni seji. Seje bodo potekale: 24. januar, 20. marec, 5. junij in 16. oktober. Skupni seji vseh treh dialoških skupin bosta 29. maja in 27. novembra.

Seja se je zaključila ob 10:45.

**Zapisal:**

Alekzander I. Blatnik, študent

**Podpis:**

Tomaž Simetinger,

podpredsednik Delovne skupine za trajni dialog z nevladnimi organizacijami v kulturi

**Podpis:**

Tjaša Pureber,

generalna direktorica Direktorata za razvoj kulturnih politik

**Priloga:**

* Lista prisotnosti

**Poslano (po e-pošti):**

* članom in članicam delovne skupine
* ostalim udeležencem seje delovne skupine